प्रदिप विमानबाट झरेर फटाफट विमानस्थल सुरक्षा जाँचको भिडमा लामबद्ध भए । उनलाई सी भी पी अधिकृतले अमेरिका आउनुको कारण सोधिखोजि गरे । प्रदिपका साथीहरू भन्छन् उनलाई नेपालबाट कति पैसा लिएर आएको र यहाँ बसेर पढ्न सक्ने अरू आधारका बारेमा पनि सोधिखोजी गर्यो । उनले आफ्नो साथमा दुईसय डलर मात्र रहेको यथार्थ बताए । त्यसपछि सहयोग गर्न सक्ने आफन्तहरूको बारेमा पनि जानकारी दिए । आफ्नो अन्तिम वर्षको अध्ययन मात्र बाकी रहेको र त्यसका लागि आफूले खर्च ब्यहोर्न सक्ने बताए पनि अध्यागमन अधिकृत प्रवेश अनुमति दिन तयार भएनन् । विद्यार्थी भिसामा यस्तो महँगो ठाउँमा बसेर अध्ययन गर्न सक्ने विस्वासिलो आधार नभएको भन्दै फर्काइएको हो ।
